
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 36






    din 28 februarie 2013

privind avizarea vânzării unei locuinţe de către  S.C. Apă Termic Transport S.A.

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3571/14.02.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 1 din Hotărârea Consiliului Local nr. 5/2003 cu privire la vânzarea locuinţelor aflate în patrimoniul Municipiului Sighişoara;

Luând în considerare adresa S.C. Apă Termic Transport S.A. nr. 385/14.02.2013, înregistrată la Municipiul Sighişoara sub nr. 3591/14.02.2013, prin care, această societate ne transmite documentaţia referitoare la chiriaşa care şi-a exprimat dorinţa de a cumpăra locuinţa, deţinută în baza unui contract de închiriere;

Văzând şi prevederile art. 42 alin. (3) din Legea nr.10/2001, privind regimul juridic al unor imobile preluate în mod abuziv în perioada 6 martie 1945/22 decembrie 1989, republicată, cu modificările şi completările ulterioare; 

Ţinând cont de prevederile art. 1828 din Legea nr. 287/2009 privind Codul civil, republicat, referitoare la exercitarea dreptului de preempţiune al chiriaşului, în materia vânzării;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 3570/14.02.2013, din care rezultă legalitatea propunerii de avizare a vânzării locuinţei situate în Municipiul Sighişoara, str. Hermann Oberth, nr. 16, ap. nr. 6 de la etajul 1, închiriată doamnei Nagy Laura, în baza contractului de închiriere nr. 180 din 09.05.1999, aşa cum a fost modificat şi completat prin actele adiţionale încheiate;

Ţinând cont că imobilul situat în Municipiul Sighişoara, str. Hermann Oberth, nr. 16, nu mai face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „b” şi (9), art. 45 (3), art. 115 (1) lit. ,,b” şi a art. 123 din Legea nr. 215/2001, legea administraţiei publice locale, republicată, cu modificările şi completările ulterioare:

   H O T Ă R Ă Ş T E:

  
Art.1. Se avizează vânzarea de către S.C. Apă Termic Transport S.A., în condiţiile art. 1828 din Legea nr. 287/2009 privind Codul civil, republicat, coroborat cu art. 42 alin. (3) din Legea 10/2001, republicată, cu modificările şi completările ulterioare, a locuinţei situate în Municipiul Sighişoara, str. Hermann Oberth, nr. 16, ap. nr. 6 de la etajul 1, înscrisă în C.F. nr. 50104-C1-U14 (nr. C.F. vechi 11265/XIII), sub nr. top. 968/XIII, chiriaşei Nagy Laura.
Art.2. La întocmirea contractului de vânzare – cumpărare a locuinţei se vor respecta prevederile art. 2 şi 3 din Hotărârea Consiliului Local nr. 124/2004.

Art.3. Cu ducerea la îndeplinire a prevederilor prezentei hotărâri se încredinţează Primarul municipiului, personalul Compartimentului Spaţiu Locativ din cadrul aparatului de specialitate al acestuia şi S.C. Apă Termic Transport S.A.

Art.4. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. Compartimentul spaţiu locativ;

1 ex. S.C. ATT S.A.;
10 ex. AF/FM

